b'\n_START_ARTICLE_\nHaredi\n_START_SECTION_\nDru\xc5\xbeina\n_START_PARAGRAPH_\nOsrednji pomen v \xc5\xbeivljenju haredskih Judov ima dru\xc5\xbeina. Fantje in dekleta \xc5\xa1olo navadno obiskujejo lo\xc4\x8deno, znotraj te sekte lahko le fantje nadaljujejo \xc5\xa1tudij Tore. Dru\xc5\xbeine so pogosto \xc5\xa1tevil\xc4\x8dne, saj se ravnajo po citatu 1. Mojzesove knjige, ki spodbuja k \xc5\xa1tevil\xc4\x8dnim skupnostim. Ve\xc4\x8dina jih zavra\xc4\x8da tehnolo\xc5\xa1ke napredke (izjemoma v kolikor niso ti nujni za slu\xc5\xbebene dol\xc5\xbenosti), kot so televizija, internet in mobilni telefoni. Po njihovem mnenju naj bi ti ljudi zvabljali v ne\xc5\xbeeljene stranske poti, zaradi \xc4\x8desar danes ve\xc4\x8dina izraelskih proizvajalcev telefonov nudi aparate, brez dostopa do interneta.\n_START_SECTION_\nObleka\n_START_PARAGRAPH_\nVe\xc4\x8dini obla\xc4\x8dilo predstavlja pomembno kulturno identifikacijo. Ve\xc4\x8dina mo\xc5\xa1kih nosi brado, obleke so navadno \xc4\x8drne barve, na glavi med verskimi obredi in v javnosti nosijo \xc4\x8drne klobuke s \xc5\xa1irokim robom ali naglavne \xc4\x8depice. \xc5\xbdenske pri obla\xc4\x8denju stremijo k skromnosti, ve\xc4\x8dina jih nosi dolga krila, dalj\xc5\xa1e rokave in visoki izrez na gornjih obla\xc4\x8dilih.\n_START_SECTION_\nSkupnost v svetu\n_START_PARAGRAPH_\nNaj\xc5\xa1tevil\xc4\x8dne\xc5\xa1a skupnost haredskih Judov je v Izraelu (600.000 do 800.000) in predvsem zaradi vi\xc5\xa1je natalitete postopoma nara\xc5\xa1\xc4\x8da. Haredski Judje so vidno politi\xc4\x8dno aktivni, saj so po njihovih besedah mo\xc4\x8dni za\xc5\xa1\xc4\x8ditniki judovske kulture._NEWLINE_ZDA so dom drugi najve\xc4\x8dji skupnosti haredskih Judov. Od skupno 7.000.000 milijonske judovske skupnosti v ZDA, Haredi predstavljajo skupnost 500.000 \xc4\x8dlanov (okoli 8%)._NEWLINE_V Zdru\xc5\xbeenem kraljestvu biva naj\xc5\xa1tevil\xc4\x8dnej\xc5\xa1a haredska skupnost Evrope - od skupno 275.000 Judov jih v najkonzervativnej\xc5\xa1o sekto sodi blizu 50.000. Zaradi precej visoke natalitete (5.9 otroka na \xc5\xbeensko) bodo z nekaj desetletji postali vodilna med judovskimi skupnostmi Velike Britanije.'